recursal/SuperWikiNEXT-32B huggingface dataset:
La **luterana preĝejo** estas sakrala historia monumento en urbo Tét (Hungario).

Historio
--------

Oni supozas, ke ekde mezo de la 16-a jarcento vivis jam luteranoj en la tiama Tét. Ilia preĝdomo kun sonorilostablo situis en mezo de la vilaĝo. La preĝdomo bruldetruiĝis en 1774. La nun videbla kirko estis konstruita en rando de vilaĝo inter 1778-1880, ĉar en vilaĝmezo luterana kirko ne ricevis permeson. Ĝis 1785 ankaŭ luteranoj de Győr uzis tiun preĝejon. La orgeno estis kreita en 1910. La preĝejo estis renovigita en 1905, 1949 kaj 1975.

Konstruaĵo
----------

La konstruaĵo situas sola en korto ĉe stratangulo. La fasado estas simetria, meze la kvadrata porĉo plene reliefas. La brikoforma navo ankaŭ dekstre havas alian porĉon, kiu rekte kontaktiĝas kun la trotuaro, tamen enirejo ne ekzistas. La navo estas kovrita per sela tegmento. Interne la altaro kaj predikejo situas nekutime laŭ la longa muro. La marmora baptujo estis farita en 1868.

Sonorilturo

Sonorilturo
-----------

En loko de la sonorilostablo trunkita sonorilturo estis konstruita en 1800, poste en 1835 ĝi estis plene kompletigita, en 1905 renovigita. Nun ĝi estas videbla en strato Fő nro 75 (memoru: la kirko en la sama strato sed nro 23).

Vidu, aŭdu ankaŭ
----------------

* sonorado

Fontoj
------

* oficiala paĝo
* hungare kun fotoj
* hungare kun fotoj
* hungare kun foto
* hungare kun foto


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Sulavesa maro, centre kun Maluka maro sudoriente.
Loko de la Maluka maro ene de Sudorienta Azio.
**Maluka maro** (indonezie *Laut Maluku*) estas en okcidento de Pacifika Oceano, inter insuloj de Indonezio, specife limigita de Sulaveso okcidente, Halmahera oriente, kaj la Sula Insuloj sude. La Maluka maro havas totalan surfacan areon de 200 000 km². La Maluka maro estas riĉa en koralo kaj havas multajn subnaĝajn lokojn pro la profundo de ties akvoj. La profundeco de la tieaj akvoj klarigas la dividadon de la maro en tri zonoj, kiuj funkcias por transporti akvon el la Pacifika Oceano al la ne tiom profundaj maroj najbaraj. La profunda truo en la Maluka maro estas la 4 810-metra Bakan (en indonezia: *Bacan*) baseno. Tiu regiono estas konata pro siaj periodaj suferoj de tertremoj, kiuj venas el la fakto ke la maro mem estas mikroplato, en kiu la Maluka maro estas subdukciita en du kontraŭaj direktoj: unu en la direkto de la Eŭrazia plato okcidente kaj la alia en la direkto de Filipina plato oriente.

La portugala, nederlanda, brita, kaj hispana imperioj luktis inter si por la kontrolo de la spic-insuloj kiuj povas esti aliritaj nur tra la Maluka maro.

0° 25′ S 125° 25′ O﻿ / ﻿0.417 °S, 125.417 °O﻿ / -0.417; 125.417 (mapo)

Referencoj
----------

1. Molucca Sea


|  |  |
| --- | --- |
| Bibliotekoj | * PeEnEo: 751413
 |
**Mamed Ĥalidov** (ĉeĉene: Мамед Халидов, pole *Mamed Chalidow*), naskiĝis la 17-an de julio 1980 en Grozno (Rusio) — pola-ĉeĉena vetbatalanto de miksa luktosporto.

Biografio
---------

En 1997 kun grupo de ĉeĉenoj venis al Pollando. La polan lingvon lernis en Vroclavo. Post fino de kurso pri la pola lingvo komencis studi administradon ĉe Universitato de Varmio kaj Mazurio en Olsztyn. La 21-an de decembro 2010 ricevis la polan civitanecon. Estas islamano. Edziĝis al polino Ewa, kun kiu havas filon Kerim.

Sporta kariero
--------------

La unuan kontakton kun batalartoj havis en Grozno kiam 12-aĝa trejnis karateon. Post alveno al Olŝtino trejnis tekvondon, lukton kaj boksadon. En miksa luktosporto konkuras de 2004. Reprezentante klubon Arrachion MMA Olsztyn gajnis internacian ĉampionecon de Pollando en kategorioj ĝis 85 kaj 90 kilogramojn. En 2007 aliĝis al la organizaĵo *Konfrontacja Sztuk Walki* (Konfronto de Batal-Artoj).

En 2008 subskribis kontrakton kun usona organizaĵo EliteXC por 4 bataloj en duonpeza lukto. La 10-an de oktobro 2008, en sia usona debuto, venkis kontraŭ Jason Guida per teknika knokaŭto. Dum la batalo rompis sian fingron ĉe la dekstra mano. Laŭvicaj batalrenkontoj ne okazis pro financaj problemoj de la organizaĵo. Khalidov revenis al la pola organizaĵo. Post sanigo de la kontuzo la 15-an de majo 2009 en Varsovio knokaŭtis en 70-a sekundo brazilan sportiston Daniel Acacio iĝante la unua en la historio internacia majstro de la organizaĵo.

Januare 2009 subskribis kontrakton por 3 bataloj kun la japana organizaĵo "World Victory Road". Debutis la 7-an de novembro kontraŭ brazila majstro de la organizaĵo Jorge Santiago. Venkis en la unua etapo. La 7-an de marto 2010 malgajnis la revenĝan ludon por majstreca zono. Malvenkis per poentoj. Tio estis lia unua malveko depost 2005. Poste, luktante kun japano Ryuta Sakurai kaj remisante plutenis majstrecon.

La 30-an de decembro 2010 en Tokio ludis sian trian batalon por WVR. Venkis japanon Yuki Sasaki per teknika knokaŭto.

La 19-an de marto 2011 en Varsovio venkis usonan konkuranton de Ultimate Fighting Championship - James Irvin, post 33 sekundoj rezulte de lia rezigno. Du monatojn poste rapide venkis kun Matt Lindland per gilotina sufoka preno.

Eksteraj ligiloj
----------------

* Oficiala paĝo de Mamed Khalidov Arkivigite je 2011-07-28 per la retarkivo Wayback Machine
* The Times Polska: Pola-ĉeĉea fiero Arkivigite je 2010-05-04 per la retarkivo Wayback Machine
* *Veni, Vidi, Vici* (reportaĵo pri Mamed Khalidov, Refugee.pl)
* *Mamed Khalidov - kaŭkaza batalanto* (artikolo pri Mamed Khalidov, Onet.pl) Arkivigite je 2011-03-23 per la retarkivo Wayback Machine

* Kategorio Mamed Ĥalidov en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 328828
* LCCN: no2017124157
* VIAF: 5580149235103976690009
 |
Mangla Akvobaraĵo.
La **Mangla Akvobaraĵo** (en urdua: منگلا بند‎) estas multcela akvobaraĵo super la rivero Ĝelumo en la distrikto Mirpur de Azad Kaŝmiro en Pakistano. Ĝi estas la sepa plej granda akvobaraĵo en la mondo. La akvobaraĵo ricevis sian nomon el la vilaĝo Mangla. Majoro Nasrullah Ĥan de la Pakistana Armeo rivelis por la unua fojo en 2003, ke la projekto estis desegnita kaj superrigardita de "Binnie & Partners" de Londono (teamo estrita de partnero Geoffrey Binnie), kaj ĝi estis konstruita de Mangla Dam Contractors, entreprenaro de ok usonaj konstrufirmaoj, sponsoritaj de *Guy F. Atkinson Company of South San Francisco*.

33° 08′ 31″ Nordo 73° 38′ 42″ Oriento﻿ / ﻿33.142083 °N, 73.645015 °O﻿ / 33.142083; 73.645015 (mapo)

Notoj
-----

1. ↑   Muir Wood, Sir Alan (1990). Biographical Memoirs of Fellows of the Royal Society: Geoffrey Morse Binnie (13 November 1908 - 5 April 1989). London: Royal Society. pp. 45–57.
2. ↑   Alvi, Hamid. "Two Years of Mangla Dam Project." Trade and Industry: The International Monthly Economic Journal of Pakistan. Spec. issue on Mangla Dam VIII.5 (1964): 633.

* Kategorio Mangla Akvobaraĵo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 705765
* LCCN: sh96002661
* VIAF: 315528055
 |
Monaĥejo de la Grotoj
Preĝejo de la Triunuo
La sonorilturo
Dormiciono Katedralo 2018
freskoj en sur la plafono de la kupolo de la preĝeko
La **Monaĥejo de la Grotoj** (ukraine *Печерська лавра*, **Peĉerska lavra**) estas monaĥejo de la Ortodoksa Eklezio en Kijivo (Ukrainio). Ĝi konstruiĝis en 1051 dum la regado de Jaroslavo la Saĝa. Ĝi estas la plej antikva monaĥejo de Ukrainio kaj unu el la sanktaj lokoj por la ortodoksaj kristanoj de la lando. En 1990 ĝi estis deklarita Monda heredaĵo de UNESKO, kune kun la Katedralo Sankta Sofia.

Ĝi troviĝas en Lavra strato en areo de arbaraj montetoj, proksime de la okcidenta bordo de la rivero Dnipro. Ĝi havas areon de 28 hektaroj kaj ĉirkaŭata de murego. Ĝi dividiĝas en du zonoj: la alta kaj la malalta. Ambaŭ gastigas plurajn konstruaĵojn el religi-kultura graveco: preĝejoj, monaĥejoj, muzeoj kaj la antikvaj grotoj de la monaĥoj kiuj konformas la historian nukleon de la komplekso.

* Monaĥejo de la Grotoj de Kievo en la Vikimedia Komunejo (Multrimedaj datumoj)
* Kategorio Monaĥejo de la Grotoj de Kievo en la Vikimedia Komunejo (Multrimedaj datumoj)
* Monaĥejo de la Grotoj de Kievo en Vikinovaĵoj (Liberaj novaĵoj)
Malnovurbo Urbodomo (maldekstre)
**Malnovurba Urbodomo** (ĉeĥe *Staroměstská radnice*) estas konstruaĵo ĉe la Malnovurba Placo en Prago, kies starigon garantiis al la malnovurbanoj la 18-an de septembro 1338 la reĝo Johano de Luksemburgio. Kerno de tiu ĉi nehomogena komplekso estas frugotika Domo de Wölflin, adaptita post 1338 por servi kiel urbodomo. En 1364 oni konstruis sur romanika fundamento la turon kaj en 1381 finkonstruis la balkonkapelon (la turo ebligas ĉarman ĉirkaŭrigardon): La novgotika parto de la Urbodomo, konstruita laŭ projekto de la vienaj arkitektoj P. Nobile kaj P. Sprengler (1838-1848), estis detruita dum la maja revolucio en 1945. Unu el la plej rimarkindaj aĵoj de la Urbodomo estas astronomia horloĝo de Prago.

La urbestra domo kaj la Malnovurba placo ofte estis scenejo de gravaj eventoj de la historio. En 1458 ĝia salonego vidis la elekton de Georgo de Poděbrady por reĝo de Bohemio. La plej tragedia dato en la historio de la urbodomo estas sendube la 21-a de junio 1621, kiam sur ekzekutejo, starigita en ĝia fronto, oni senkapigis 27 bohemajn nobelojn kaj urbanojn, kiuj estis gvidintaj la ribelon kontraŭ la katolika Habsburgo, imperiestro Ferdinando II.

* Kategorio Malnovurba Urbodomo en la Vikimedia Komunejo (Multrimedaj datumoj)



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La **Malsano de Creutzfeldt-Jakob** (MCJ) estas neŭra malsano kun genetikaj heredaj formoj, produktitaj de proteino nomata priono (PrP). Kvankam la heredaj kaj infektaj kazoj estas perfekte dokumentitaj, la kaŭzo de la apero de la priono estas ankoraŭ nekonata en la plej parto de la informitaj malsanuloj. Temas pri malsano de degenera naturo kaj mortiga prognozo kiu tuŝas proksimume po unu personon por miliono da personoj (procento de 1:106) je tutmonda nivelo. En Usono estas 127 pacientoj de MCJ kaj ties variantoj (2006).

Laŭ la disponebla pruvaro, la MCJ rezultas el nenormala faldo de priono. Tiu fenomeno ŝajne estimulas ke aliaj proteinoj ŝanĝas siajn formojn, tuŝante sian kapablon funkcii. Pro tio, oni klasigas ĝin inter la prionaj malsanoj aŭ spongoformaj encefalopatioj transmeteblaj (SET), karakterizitaj ĉar prezentas nenormalan formon de la prinoa ĉela proteino (PrĈP). Tiuj malsanoj povas ekzisti en sporadaj formoj (idiopataj), heredaj, kaj akiritaj. La termino *spongoforma* aludas al la spongecan aspekton kiu prezentas en la nekropsio la tuŝita cerbo.

Vidu ankaŭ
----------

* Bova Spongoforma Encefalopatio

* Kategorio Malsano de Creutzfeldt-Jakob en la Vikimedia Komunejo (Multrimedaj datumoj)
|  |  |
| --- | --- |
|  | *Ĉi tiu artikolo temas pri iama poŝkomputilo produktita inter jaroj 1992 kaj 1998. Por unuo de forto rigardu la paĝon Neŭtono (mezurunuo). Koncerne aliajn signifojn aliru la apartigilon Neŭtono.* |

poŝkomputilo *Apple Newton* kun operaciumo *Newton OS*, kaj saĝtelefono iFono kun operaciumo iOS, unu apud la alia, por komparo de grandecoj
**Apple Newton** - prononco [Epl NJU:tn] - estas serio de poŝkomputiloj aŭ personaj ciferecaj asistantoj evoluigitaj kaj surmerkatigitaj fare de la firmao Apple. Sian "familian nomon" ĝi kompreneble havas honore al la fama sciencisto Isaac Newton. Frua aparato en la kategorio la poŝkomputiloj (la Newton estigis la terminon), ĝi estis la unua kiu havis manskriban rekonon. Apple komencis disvolvi la platformon en 1987 kaj ekvendis la unuajn aparatojn en aŭgusto 1993. Produktado oficiale finiĝis la 27-an de februaro 1998. Neŭtonaj aparatoj funkciis per propra operaciumo, *Newton OS*; ekzemploj inkludas la *MessagePad* serion de Apple kaj la *eMate 300*, kaj aliaj kompanioj ankaŭ publikigis aparatojn funkciantajn per Newton OS. La plej multaj Newton-aparatoj estis bazitaj sur la procesoro *ARM 610 RISC* kaj ĉiuj havis manskribo-bazitan enigaĵon.

La Newton estis konsiderita teknologie noviga ĉe sia debuto, sed kombinaĵo de faktoroj, inkluzive de sia alta prezo kaj fruaj problemoj kun sia manskriba rekontrajto, limigis sian vendon. Ĉi tio kondukis al Apple finfine ĉesigi la platformon laŭ instigo de la direktoro Steve Jobs en 1998, jaron post lia reveno al la firmao.

* Apple Newton en la Vikimedia Komunejo (Multrimedaj datumoj)
* Kategorio Apple Newton en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 801121
* LCCN: sh94009742
 |
**David SHRIGLEY** (naskiĝis la 17 septembre 1968(nun 17 septembre 1968-00-00) en Macclesfield, Britio), estas internacia vida artisto. Shrigley ankaŭ estas konata pentristo, skulptisto, produktoro kaj fotisto, kaj surbendigis parolitajn albumojn de sia verkado kaj poezio.

Li studis arton kaj dezajnon ĉe la Politeknika lernejo de Leicester, poste diplomiĝis en media arto ĉe la lernejo de la belartoj de Glasgovo en 1991. Li komencis per eldoni kompilon de liaj skizoj, poste kunlaboris kun kelkaj britaj ĵurnaloj kiel*The Independent*, *The Guardian* kaj *New Statesman*.

Verkaro
-------

La laboro de Shrigley inkluzivas skulptaĵojn, pentraĵojn, animaciojn, tekstojn (interalie tiun rilate al invento de propra lingvo) kaj fotojn, sed plej konataj estas liaj bildstrioj, kiuj estas publikigitaj en libroj kaj poŝtkartoj. Speciale por siaj desegnaĵoj, Shrigley ofte elektas stilon, kies trajto estas uzi limigitan teknikon kiu rememorigas reprezentantojn de Art Brut.

maldekstra
Lia stilo estas karakterizita per simplismaj linioj kaj intence stultaj temoj, kutime akompanataj per absurda frazo. La tuta afero rememorigas infanan desegnon. Ĉiuj liaj kreaĵoj respondas al iu formo de humuro, ĉu por transdoni gajan aŭ makabran mesaĝon.

David Shrigley ne multe komunikas pri lia laboro ĉar, kiel li mem deklaras, liaj kreaĵoj jam enhavas vidan kaj tekstan ilustraĵon kaj li ne bezonas aldoni ion al la simpleco de la prezentita verko.

Referencoj
----------

1. ↑  (fr) Roxana Azimi, *Le trait faussement naïf de David Shrigley*, Lemonde.fr, la 1-an de septembro 2015
2. ↑  (en) Oliver Milman, *David Shrigley: my art doesn't need explanation – it is what it is*, Theguardian.com, la 13-an de novembro 2014

Vidu ankaŭ
----------

* Koncepta arto

Eksteraj ligiloj
----------------

* Retejo de David Shrigley
* Desegnaĵoj de David Shrigley interalie "*I invented my own language*" (mi inventis mian propran lingvon)


|  |  |
| --- | --- |
| Bibliotekoj | * PeEnEo: 836673
* GND: 121029840
* LCCN: no2001052261
* VIAF: 66701718
* ISNI: 0000 0001 1492 945X
* SUDOC: 078053242
* BNF: 14533391w
* ULAN: 500123742
* MBA: 7d84a328-e249-4d4d-b20f-d7b782f7e37b
* NLA: 53319798
* BIBSYS: 2114771
* RKD: 239340
 |
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

 
***Brazila Esperanta Parnaso*** estas antologio redaktita de Sylla Chaves kaj Neide Barros Rego kaj eldonita de la eldonejo Oportuno en 2007, kunmetita el 118 poemoj originale verkitaj en Esperanto de 35 brazilaj esperantistaj poetoj kaj 189 poemoj originale verkitaj en la portugala de 136 aliaj brazilaj poetoj (ĉiuj esperantigitaj de esperantistaj poetoj). Entute do enestas la antologion 307 poemoj kaj 178 poetoj, el kiuj nur Francisco Valdomiro Lorenz ne estas denaska brazilano. Ĉiu el la 27 subŝtatoj de Brazilo estas reprezentita en la antologio de almenaŭ unu loka poeto. El la 307 poemoj, 45 estas kanteblaj, kvankam la antologio ne enhavas melodiojn. De ĉiu poeto enestas biografio, kaj de la plimulto enestas ankaŭ foto.

Malgraŭ tio, ke tiu antologio kunigas poemojn elbrazilajn, ĝi estas plurstila kaj plurtema, kaj ĝia celo laŭ la precipa organizinto Sylla Chaves estas ne "prezenti plian poemaron verkitan de pluraj lertaj poetoj" aŭ "pruvi, ke Brazilo meritas elstaran lokon en la Esperanta Parnaso", tamen "montri, ke inter brazilaj poetoj (esperantistaj aŭ ne) estas multaj, kiuj krom belecon ankaŭ celas la ekeston de pli bona mondo, malpli egoisma, pli paca, pli justa, pli tolerema, pli racia kaj pli amika de la naturo, kiu nin ĉirkaŭas". Ĝenerale la poemoj en la antologio estas engaĝitaj al la temo "pli bona mondo", kelkfoje klare, tamen multfoje subtile.

**Bibliografiaj informoj:** 

* **Sylla Chaves**, **Neide Barros Rego** (org.): *Brazila Esperanta Parnaso*, Rio-de-Ĵanejro: Eldonejo Oportuno, 2007. Formato: 14 x 19 cm, broŝuro, kolora kovrilo. - Noto: Antologio kunmetita el 307 poemoj, fare de 178 geaŭtoroj. Enhavas antaŭparolon de Sylla Chaves, dankoj de Neide Barros Rego, bildojn, fotojn kaj biografiojn de la aŭtoroj, krom glosoj kaj postparoloj de la organizintoj. Prezento estas sur la kvara (malantaŭa) kovrilpaĝo kaj sur la kovrilklapoj.

Eksteraj ligiloj
----------------

* Brazila Esperanta Parnaso, en la libroservo de UEA
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*
**(162679) 2000 TK1** estas marsrenkonta, terrenkonta, venusrenkonta kaj merkurrenkonta apolona asteroido malkovrita la 1-an de oktobro 2000 en la kadro de la astronomia kampanjo LINEAR (*Lincoln Near-Earth Asteroid Research*) elde la observatorio de la Laboratorio Lincoln en Socorro (Nov-Meksiko, Usono).

Orbito
------

Ĝi estas proksima de la orbita resonanco 9:1 kun Jupitero.

Ĝia tre discentra orbito krucas tiujn de Marso, la Tero kaj Venuso kaj ekstere, malproksime tanĝas tiun de Merkuro. Ĝia granda orbita klineco tenas ĝia malproksima de ĉi tiuj planedoj.

• Ĝia marsa MOID estas 0,29235 astronomia unuo (43,735 milionoj da km),  

• ĝia tera MOID estas 0,4109 astronomia unuo (61,469 milionoj da km),  

• ĝia venusa MOID estas 0,2051 astronomia unuo (30,683 milionoj da km),  

• ĝia merkura MOID estas 0,11379 astronomia unuo (17,023 milionoj da km).

• La 19-an de novembro 1924 ĝi pasis al 0,41145 astronomia unuo (61,552 milionoj da km) de la Tero,  

• la 21-an de novembro 2058 ĝi pasos al 0,41444 astronomia unuo (61,999 milionoj da km) de nia planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

  


| Antaŭe: | Listo de asteroidoj (162001–163000) | Poste: |
| --- | --- | --- |
| (162678) 2000 SE372 | **(162679) 2000 TK1** | (162680) 2000 TY12 |
**MPLA** aŭ **MPLA-PT** (portugale **Movimento Popular de Libertação de Angola – Partido do Trabalho** = Movado Popola de Liberigo de Angolo – Partio de la Laboro) estas la reganta partio en Angolo ekde ĝia sendependeco en 1975. Ĝis sendependeco, la partio estis organizo kiu batalis kontraŭ portugala rego, kaj en la Civila milito batalis la UNITA kaj FNLA-movadoj.

MPLA estis fondita en decembro 1956 per kuniĝo de la Komunisma Partio Angola (PCA) kaj la Partio de la Lukto Unuigita por la Afrikanoj en Angolo (PLUA). De 1961 al 1975 ĝi batalis kontraŭ la kolonia potenco, Portugalio. Poste ĝi batalis kontraŭ la partioj UNITA kaj FNLA, ĝis 2002, kiam mortis Jonas Malheiro Savimbi, estro de UNITA. Dume ĝi estis la partio reganta en la Popola Respubliko Angolo poste simple Respubliko Angolo.

La potenca bazo de la MPLA estas la M'Bundo kaj la elito de Luando.

En la pasinteco, la partio konservis ampleksajn kravatojn kun la komunistaj partioj de la Orienta Bloko. Ŝi estas nuntempe membro de la Socialista Internacio.

Eksteraj ligiloj
----------------

* Retejo de la partio


|  |  |
| --- | --- |
| Bibliotekoj | * PeEnEo: 300542
* GND: 1046987-4
* LCCN: n50005868
* VIAF: 155550177
* ISNI: 0000 0001 0403 6500
* SUDOC: 027435644
* BNF: 11947758m
* NDL: 00958566
* NKC: ko2018982653
 |
La **baziliko de Saint-Quentin** estas katolika preĝejo lokita en la urbocentro de Saint-Quentin, en la franca departemento Aisne. Dediĉita al sankta Quentin, martiro de la 3-a jarcento, ĝi estas kore ligita al la historio de tiu sanktulo : ĝi enhavas liajn relikvojn, kiuj estis precipe adoritaj dum Mezepoko.

Pluraj preĝejoj estis sinsekve konstruitaj tie ekde la mezo de la 4-a jarcento. La nuna konstruaĵo rezultis el la ambicio de la kanonikoj de Saint-Quentin, kiuj deziris montri sian potencon kaj sendependecon disde la episkopoj. Ili do intencis konstrui preĝejon pli altan ol ĉiuj najbaraj katedraloj, precipe tiuj de Noyon kaj de Soissons. La konstruaĵo estas laboreme konstruita de la 12-a ĝis la 15-a jarcento, sukcese sintezante ĉiujn tiutempajn evoluojn de gotika arkitekturo. Tamen, pro financaj limigoj kaj militoj, la konstruaĵo neniam estis finita. Anstataŭe de la monumenta fasado unue konsiderita, la baziliko konservas la turan vestiblon de la eksa karolida abatejo. Tio donas al ĝi ĝian apartan aspekton.

Kiel reĝa baziliko, la preĝejo ricevis multnombran vizitojn de francaj reĝoj, inklude de Sankta-Ludoviko kaj Ludoviko la 15-a. La sinsekvaj reĝoj de Francio multe kontribuis al ĝia konstruado kaj sekve al ĝia prizorgado. La monumento obtenis rangon de malĉefa baziliko fare de la papo Pio la 9-a, en 1876. Ĝi tamen spertis gravajn damaĝojn dum la Unua mondmilito, samkiel la katedralo Dipatrino de Reims. Longa restaŭrado okazis tra la 20-a jarcento. 

Dua plej vasta gotika preĝejo de la regiono Hauts-de-France post la katedralo de Amiens, la baziliko de Saint-Quentin estas kromnomata « la sepa katedralo de Pikardio », kvankam ĝi fakte neniam gastigis episkopejon. Superante la ĉirkaŭan urbon je alteco de 83 metroj pinte de sia sago, la baziliko restas la plej alta konstruaĵo de la departemento de Aisne, krom du turantenoj en Fleury kaj Landouzy. La baziliko viciĝas inter la plej grandaj francaj preĝejoj : ĝiaj dimensioj kompareblas kiun tiuj de la katedralo Dipatrino de Parizo.

La baziliko estis klasifikita kiel historia monumento jam en 1840 pro peto de Prosper Mérimée.
**(162157) 1999 CV8** estas marsrenkonta kaj terrenkonta apolona asteroido.

Ĝia spektra klaso "V" indikas "ŝtonan" asteroidon, konsistanta ĉefe el silikatoj de fero kaj de magnezio, kaj el pirokseno. Ĝi povas esti ero elŝirita de 4 Vesta aù de alia simila diferenciĝinta korpo.

Ĝi estis malkovrita la 11-an de februaro 1999 en la kadro de la astronomia kampanjo LINEAR (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

Orbito
------

Ĝi estas en orbita resonanco 2:3 kun la Tero (do en resonanco 8:1 kun Jupitero).

Ĝia discentra orbito krucas tiujn de Marso kaj de la Tero ; ĝi ekstere, tanĝas tiun de Venuso sed ĝi granda orbita klineco tenas ĝin malproksima de ĉi tiu planedo.

• Ĝia marsa MOID estas 0,153 astronomia unuo (22,888 milionoj da km),  

• ĝia tera MOID estas 0,056734 astronomia unuo (8,487 milionoj da km),  

• ĝia venusa MOID estas 0,21539 astronomia unuo (32,222 milionoj da km).

• La 19-an de januaro 1931 ĝi pasis al 0,10114 astronomia unuo (15,130 milionoj da km) de la Tero,  

• la 24-an de januaro 2126 ĝi pasos al 0,05347 astronomia unuo (7,999 milionoj da km) de nia planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

  


| Antaŭe: | Listo de asteroidoj (162001–163000) | Poste: |
| --- | --- | --- |
| (162156) 1999 BU28 | **(162157) 1999 CV8** | *162158 Merrillhess* |
**Manzanal de Arriba** [manzaNAL deaRIba] estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko La Carballeda, en la nordokcidento de la provinco, angule kun nordorienta Portugalio. *Manzanal de Arriba* estas etimologie tradukebla al *Pomarbaro de Supro*, nome aludo al fruktodona arbo, kiu aperas en la dekstra duono de la blazono, dum tri pomoj aperas en la maldekstra.

Ĝia municipa teritorio estas formata de la loĝlokoj Codesal, Folgoso de la Carballeda, Linarejos, Manzanal de Arriba, Pedroso de la Carballeda, Sagallos, Sandín kaj Santa Cruz de los Cuérragos, okupas totalan areon de 130,16 km² kaj laŭ la demografia informo de la municipa censo fare de la INE en 2021, ĝi havis 346 loĝantojn. Ĝi perdis ĉirkaŭ 1 200 loĝantojn el la mezo de la 19-a jarcento pro la migrado el ruraj zonoj al urboj. Ĝi distas 98 km de Zamoro, provinca ĉefurbo.

Estas rokpentraĵoj kiuj atestas homan restadon en prahistoriaj tempoj. Ankaŭ de romia epoko.

Lastatempe kultura kaj rura turismo plie ekgravis: ĉasado, somera feriloko, popola arkitekturo, fungokolektado, piedirado, naturaj lokoj ktp.

El 15-a ĝis 19-a de Junio 2022 okazis terura incendio en la tuta montaro Sierra de la Culebra ĝis la valo de la rivero Tera, eksplodinta pro kuniĝo de nekutima varma tajdo (antaŭsomera) kun sekaj ŝtormoj kiu fakte okazigis aliajn 50 incendiojn en la tuta regiono. La incendio detruis pli ol 25 000 hektarojn, oni interrompis la trafikon per ŝoseo kaj trajno kaj loĝantoj de du dek loĝlokoj estis provizore translokigitaj al sekuraj rifuĝejoj. La municipoj damaĝitaj de tiu incendio estis Villardeciervos, Flechas, Cional, Codesal, Villanueva de Valrojo, Ferreras de Arriba, Ferreras de Abajo, Otero de Bodas, Olleros de Tera, Val de Santamaría de Otero de Bodas, Calzadilla de Tera, Villar de Farfón, Junquera de Tera, Milla de Tera, Pumarejo de Tera, Melgar de Tera kaj Vega de Tera. Finaj kalkuloj de detruo ĉirkaŭas 30 000 hektarojn, kio faras tiun incendion la plej detrua en la regiono Kastilio-Leono kaj eble en la tuta Hispanio, ekde oni havas registrojn.

Vidu ankaŭ
----------

* Municipoj de Provinco Zamoro

Notoj
-----

1. ↑  Las llamas en la Sierra de la Culebra (Zamora) han calcinado ya cerca de 20.000 hectáreas Público, 18a de Junio 2022, Alirita la 20an de Junio 2022.
2. ↑  Sofocan las llamas de la Sierra de la Culebra y los desalojados vuelven a sus casas Público, 19a de Junio 2022, Alirita la 20an de Junio 2022.
3. ↑  Telediario de Kanalo 1a, 20an de Junio 2022, 15:00

|  |  |
| --- | --- |
| Bibliotekoj | * PeEnEo: 755085
 |
Marcel JULLIEN kun verda stelo
**Marcel JULLIEN** (naskiĝis la 16-an de januaro 1906 kaj mortis en junio 1985) estis franca instruisto de matematiko kaj Esperantisto, loĝinta en Aix-en-Provence, kie li estis tre estimata E-a aktivulo.

Biografio
---------

### Infanaĝo en Vaŭkluzo

Marcel JULLIEN naskiĝis en kamparana familio, kies li estis la unua infano. Li estis bona lernanto tiam li lernadis kaj samtempe helpis hejme dum la feriaj tagoj. Li sukcesis ĝis iĝi instruisto.

Por lia unua posteno, li instruis matematikon ĉe la fama *liceo Carnot* en Tunizo de 1931 ĝis 1939.

Dum kaj post la dua milito, li instruis en Aix-en-Provence ĉe la *liceo Mignet* ĝis iĝi emerito

### Esperanta loka agado

Li lernis Esperanton por partopreni la 42-an Universalan Kongreson de Esperanto en Marsejlo en 1957.

Li iĝis tre granda aktivulo ĉe la aiksa Esperanta klubo. Li esperantigis kelkajn lernantojn kiuj iĝis famaj :
Claude Nourmont, Renée Triolle, Michel Duc Goninaz...

Tre nature il iĝis Civitano de la Mondo. Li havis ankaŭ alian ŝatokupon: la Disdona ekonomio.

### Verkado

Li faris multajn tradukojn el la franca kaj el la provenca lingvoj sed tiuj verkoj neniam estis eldonitaj.

Eksteraj ligiloj
----------------

* (grupo de aiksaj esperantistoj)
* (reto de la Civitanoj de la Mondo)
* (pri Civitanoj de la Mondo \_ franca kaj aliaj lingvoj)
*
Marcel Minnaert en 1967
**Marcel Gilles Jozef MINNAERT** (naskiĝis en Bruĝo, la 12-an de februaro 1893, mortis en Utrecht la 26-an de oktobro 1970) estis nederlanda esperantisto, biologo, astrofizikisto, didaktikisto, fervorulo por Flandrio, marksisto kaj direktoro de la Observatorio Sonnenborgh en Utrecht. Li estis speciale fama kiel pioniro de la esploro spektroskopa de la suno kaj kiel didaktiko de la fiziko kaj la astrofiziko.

Kiel sunspecialisto li eldonis dulingvan (anglan-Esperantan) atlason de sunaj spektroj kaj laboris por la astronomia fakterminologia komisiono de ISAE.

Vivo
----

Li doktoriĝis kiel biologo en Gento per disertacio pri la efiko de lumo en plantoj. Poste, dum la Unua Mondmilito, li instruis en la Flandralingva Genta Universitato, kion la Germana okupanto faciligis.

Post la Unua Mondmilito li estis rigardita kiel perfidinto en Belgio, kaj li forkuris al Nederlando. Li studis fizikon en Leiden. Poste li fariĝis asistanto de Willem Julius en Utrecht, kiu studis la sunon. Julius doktorigis Minnaert due. En 1937 Minnaert fariĝis direktoro de la observatorio de Utrecht. En 1946 li fariĝis membro de la Reĝa Nederlanda Akademio de Sciencoj. Lia politika prefero - Minnaert fariĝis marksisto antaŭ la Dua Mondmilito - malebligis ke li fariĝu estro de la universitato de Utrecht dum la Malvarma Milito.

Laboro
------

### Scienco

Minnaert inventis la metodojn de la samvalora larĝeco kaj de la kreskokurvo por determini la kemian konsiston de la steloj.

### Didaktiko

Minnaert skribis la faman libron *Fiziko de la libera kampo*. Tiu verko estis tradukita al multaj lingvoj. Ankaŭ estas fama lia libro de eksperimentoj por astronomiaj studentoj.

Verko
-----

* Photometric atlas of the solar spectrum from lambda 3612 to lambda 8771 = Fotometria atlaso de la sunospektro de lambda 3612 ĝis lambda 8771 (M. Minnaert, G. F. W. Mulders, J. Houtgast ; Amsterdam: Schnabel [etc.], 1940. - 32 x 46 cm

Notoj
-----

1. ↑

* Kategorio Marcel Minnaert en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 33294
* GND: 11704833X
* LCCN: n50042185
* VIAF: 109330326
* ISNI: 0000 0001 0932 9767
* SUDOC: 033657106
* BNF: 12450179q
* BPN: 32060661
* BIBSYS: 90059615
* NKC: skuk0004140
 |
**Federico Manuel HEDILLA Larrey** [eDIja] (Ambrosero, 18a de julio 1902-Madrido, 4-a de februaro 1970) estis hispana politikisto de la Hispana Falango, konita ĉar estis dua nacia estro de *FE de las JONS* kaj sukcedinto de José Antonio Primo de Rivera.

Li estis mekanikisto, aliĝis al Falango en 1934 kaj dekomence li ludis duarangan rolon en la partio. Post la eksplodo de la Hispana Enlanda Milito tamen, li akiris pli grandan gravon kaj en septembro 1936 estis nomumita estro de provizora junto *Junta de Mando Provisional*, kiu ekzorgis de la estreco de la partio dum la fondinto, José Antonio Primo de Rivera, estis enprizone en la respublika zono.​ Hedilla troviĝis estre de partio kiu estis kreskinta konsiderinde ekde la komenco de la milito kaj kiu estis unu el la plej gravaj de la insurekciinta zono, se ne rekte la plej. Li devis fronti la povoluktojn kiuj aperis en la eno de Falango, kaj poste ankaŭ la Dekreton de Unuigo kun la karlistoj proklamita de Francisco Franco, kiu unuigis en unu unika partio ĉiujn la politikajn fortoj de la «ribeluloj». Li estis arestita pro ordono de Franco kaj enprizonigita dum kelkaj jaroj. Post tio, Hedilla vivis en ostracismo kaj malproksimiĝinta el la publika vivo.

Notoj
-----

1. ↑   Beevor, 2006, p. 284.
2. ↑   Payne, 1999, p. 208.
3. ↑   Romero Salvadó, 2013, p. 163.

Bibliografio
------------

* Abella, Rafael (1978). La vida cotidiana durante la guerra civil. La España Nacional. Barcelona: Planeta.
* Aróstegui, Julio (1997). La Guerra Civil. La ruptura democrática. Madrid: Historia 16. ISBN 84-7679-320-0.
* Beevor, Antony (2006). The Battle for Spain: The Spanish Civil War 1936-39. Weidenfeld & Nicolson.
* Payne, Stanley G. (1999). Fascism in Spain, 1923–1977. Madison: University of Wisconsin Press.
* Romero Salvadó, Francisco J. (2013). Historical Dictionary of the Spanish Civil War. The Scarecrow Press. ISBN 978-0-8108-5784-1.


|  |  |
| --- | --- |
| Bibliotekoj | * PeEnEo: 603419
* GND: 1062728513
* LCCN: n50064686
* VIAF: 25851400
* ISNI: 0000 0000 2452 9276
* SUDOC: 069461031
* BNF: 12819468x
 |
**Maciej Płażyński** (naskiĝis la 10-an de februaro 1958 en Młynary, mortis la 10-an de aprilo 2010 en Smolensk) – pola juristo kaj politikisto. Vojevodo de Gdańsk en la jaroj 1990–1996, marŝalo de Sejmo de la 3-a kadenco, unu el kunfondintoj kaj estinta prezidanto de Civitana Platformo kaj de ties parlamenta klubo, delegito al Sejmo de la 3-a, 4-a kaj 6-a kadencoj, senatano kaj vicmarŝalo de la Senato de 6-a kadenco.

Vivo
----

**Infanaĝo kaj junaĝo**

Maciej Płażyński finis Ĝeneralklerigan Liceon en Pasłęk, poste dum jaro laboris ĉe konstruado de Nova Huta en Dąbrowa Górnicza. E 1977 komencis studi juron en Universitato de Gdańsk, kiun finis en 1991.

**Politika agado en Pola Popola Respubliko**

En la 80-aj jaroj apartenis al la movado de Juna Pollando. En 1980 estis kunkreinto de Sendependa Asocio de Studentoj. Aŭtune 1981 koordinis lokan strikon en la universitato, poste aktivis en solidareca opozicio. En 1987 iĝis prezidanto de konservisma Klubo de Politika Penso.

**Morto kaj entombigo**

Pereis la 10-an de aprilo 2010 en katastrofo de pola aviadilo Tu-154M en Smolensk survoje al Celebrado de la 70-a datreveno de Soveta Krimo en Katin. Entombigita la 21-an de aprilo samjare en kapelo de Mariapreĝejo en Gdańsk.

Eksteraj ligiloj
----------------

* Kategorio Maciej Płażyński en la Vikimedia Komunejo (Multrimedaj datumoj)

* Biogram na stronie Senatu (VI kadencja) paĝo de Senato


|  |  |
| --- | --- |
| Bibliotekoj | * PeEnEo: 680152
* LCCN: n2019055763
* VIAF: 163582390
* ISNI: 0000 0001 1230 0789
 |
**Margaret Mary Day Lockwood** (15a de Septembro 1916 – 15a de Julio 1990), estis angla aktorino]. Ŝi estis unu el la plej popularaj britaj kinostelulinoj de la 1930-aj kaj 1940-aj jaroj, kaj inter ŝiaj filmaperoj menciendas *The Lady Vanishes* (1938), *Night Train to Munich* (1940), *The Man in Grey* (1943), kaj *The Wicked Lady* (1945). Ŝi estis nomumita por la premio BAFTA al la Plej Bonkvalita Brita Aktorino pro sia ludo en la filmo de 1955 nome *Cast a Dark Shadow*. Ŝi stelulis ankaŭ en la televida serio *Justice* (1971–74).

Ŝi ekkarieris en la dua duono de la 1930-aj jaroj por la brita kompanio British Lion. Ŝi famiĝis en 1937 per la filmo *Doctor Syn* por Gaumont British, kaj sekve ŝi estis kontraktita de Gainsborough Pictures. Ĉefaj filmoj de tiu epoko estis *Bank Holiday*, reĝisorita de Carol Reed kaj *The Lady Vanishes*, reĝisorita de Alfred Hitchcock, en kiu ŝi stelulis kun Michael Redgrave. En 1939 ŝi laboris en Nordameriko por *Susannah of the Mounties* (1939), kun Shirley Temple kaj Randolph Scott, kaj poste por *Rulers of the Sea* (1939), kun Will Fyffe kaj Douglas Fairbanks Jr.. Kvankam ŝi ricevis proponojn por pluee labori en Usono, samjare ŝi revenis al Britio. Eble la ĉefaj filmoj de ŝia karierpinto estis *The Man in Grey* (1943), kaj *The Wicked Lady* (1945). En la dua duono de la 1950-aj jaroj ŝi laboris por televido. Ŝi faris finan filmaperon en 1976 por *The Slipper and the Rose* de Bryan Forbes.

Eksteraj ligiloj
----------------

* Kategorio Margaret Lockwood en la Vikimedia Komunejo (Multrimedaj datumoj)

* Margaret Lockwood ĉe Interreta filma datumbazo (angle)
* Teatroludoj en University of Bristol Theatre Archive
* Fotoj de Margaret Lockwood
* Margaret Lockwood in Cornish Rhapsody which comes from the British War Time Film "Love Story" and starred Margaret as a lady concert pianist. The music was written by Hubert Bath. The pianist is Harriet Cohen ĉe YouTube.
* Fotoj de Margaret Lockwood ĉe Silver Sirens
* The Margaret Lockwood Society


|  |  |
| --- | --- |
| Bibliotekoj | * PeEnEo: 812854
* GND: 1074290569
* LCCN: n88100837
* VIAF: 86711218
* ISNI: 0000 0001 2282 6397
* SUDOC: 079315968
* BNF: 14039003j
* MBA: e77cba52-9bcb-4370-8bd1-d2b3c26805fb
* BIBSYS: 1480
* NKC: xx0182372
* BNE: XX1077193
 |
Plano de la ĝardeno de Versailles
Ĝardenoj de la kastelo Vaux-le-Vicomte.
**André LE NÔTRE** (naskiĝis la 12-an de marto 1613 en Parizo, mortis la 15-an de septembro 1700) estis la ĝardenisto de la franca reĝo Ludoviko la 14-a ekde 1645 ĝis 1700. Li estis precipe komisiita pri la kreado de la parko de la kastelo de Versailles, sed ankaŭ de tiuj de Vaux-le-Vicomte aŭ de Chantilly. Lia kariero komencis en 1643, kiam Anno de Aŭstrio (la patrino de la reĝo) nomumis lin kiel "desegnisto de la plantoj kaj de la terasoj".

Ekde 1645 ĝis 1646, li sukcese modernigis la ĝardenojn de la kastelo de Fontainebleau, kaj sevke kreis la ĝardenojn de Vaux-le-Vicomte pro peto de Nicolas Fouquet. En 1662, Le Nôtre eĉ desegnis la planojn de Greenwich por Karlo la 2-a de Anglio. Li cetere renovigis la ĝardenojn de la Kastelo de Saint-Germain-en-Laye, kaj tiujn de la kastelo de Saint-Cloud por Filipo de Francio, la frato de la reĝo.

André Le Nôtre estis plie tre fama kortegano, kaj tio ebligis al li konkeri la privatan amikecon de Ludoviko la 14-a. Liaj ĝardenoj, nediskuteble barokstilaj, estis la unuaj "francmanieraj ĝardenoj" (*jardins à la française*).

La patro de André Le Nôtre, Jean Le Nôtre, simile estis la ĝardenisto de la reĝo Ludoviko la 13-a.

Vidu ankaŭ
----------

* Ludoviko la 14-a
* Kastelo de Versailles
* Baroko

Eksteraj ligiloj
----------------

* André Le Nôtre en la Vikimedia Komunejo (Multrimedaj datumoj)
* Kategorio André Le Nôtre en la Vikimedia Komunejo (Multrimedaj datumoj)

* Retejo de la franca ministrejo pri kulturo pri André Le Nôtre
* André Le Nôtre france Arkivigite je 2011-10-01 per la retarkivo Wayback Machine


|  |  |
| --- | --- |
| Bibliotekoj | * PeEnEo: 125856
* GND: 118640410
* LCCN: n80113060
* VIAF: 49234418
* ISNI: 0000 0001 2131 8665
* SUDOC: 028029038
* BNF: 11994697j
* ULAN: 500027785
* RKD: 229798
* NKC: jcu2016915840
* ICCU: VEAV034934
* BNE: XX4578963
 |
bildo 1 .
bildo 2 
Tiu anteno estas nomita laŭ ĝia inventinto, la itala inĝeniero Guglielmo Marconi. La anteno estas ankaŭ nomita angle **Groundplane-Anteno** (GPA), mallongigite *Groundplane* (GP) aŭ *unupolusa anteno*, *kvarononda anteno*. Ĝi estas kutime vertikala anteno. Kontraŭe al dupolusa anteno, kutime nomita dipolo, ĝi estas nesimetria. La suba duono de la anteno, ankaŭ nomita maso, angle *ground*, estas la tero, aŭ reto de dratoj fosita en la teron aŭ kelkaj tiel nomataj radialoj, kiel montritaj en bildo 2. La nombro de la radialoj povas esti inter tri kaj pli ol cent dratoj. La longeco de tiuj dratoj estas kvarono de la ondolongo λ, do λ/4.
Mastoj por mezaj ondolongoj povas esti unupolusaj antenoj. En tiuj kazoj la radialoj estas ĝis pli ol cent, enfositaj ĉ. 60cm sub la tero.

Ekzemploj por unupolusaj antenoj estas la antenoj sur aŭtomobiloj. En tiu kazo la karoserio de la aŭto estas la maso.

Atingo
------

bildo 3 La kampo de la radiado. Ĝi estas simetria vertikale ĉirkaŭ la anteno, kiu estas en la centro.
La gajno de la anteno estas je ideala maso 3  dBd, do gajno en rilato al ideala dipolo. Je neideala maso la gajno estas malplia.

Impedanco
---------

La impedanco estas 36 Ω. Ĝi estas nur ĉ. la duono de la impedanco de simetrie nutrita duononda dipolo (kiu havas ĉ. 73 Ω) kaj okono de faldita dipolo (240 Ω).

Unupolusaj antenoj povas esti mallongigitaj, same kiel dipoloj, per enmeto de bobeno proksime de ĝia piedo. Per tio la radiado malpliboniĝas, la impedanco restas sama. Ofte tio estas uzata en CB-radio ĉe la mobil-anteno DV27.

Ankaŭ la antenoj ĉe la sendilo Grimeton estas de tiu tipo.

Literaturo
----------

* Ulrich Freyer Antennentechnik für Funkpraktiker, Franzis-Verlag, Poing, 2000, ISBN 3-7723-4693-6 }}
* Gerd Klawitter Antennenratgeber Empfangsantennen für alle Wellenbereiche, Verlag für Technik und Handwerk, 2005, ISBN 3-88180-613-X

Eksteraj ligiloj
----------------

* Kategorio Marconi-anteno en la Vikimedia Komunejo (Multrimedaj datumoj)

referencoj
----------
**János Dániel Anisits** [jAnoŝ aniŝiĉ], laŭ hungarlingve kutima nomordo **Anisits János Dániel** estis hungara apotekisto, altlerneja instruisto.

János Dániel Anisits naskiĝis la 9-an de majo 1856 en Zalaegerszeg (Hungara reĝlando, Aŭstra Imperio), li mortis 1911 en Berlino.

Biografio
---------

János Dániel Anisits akiris farmacian diplomon en Reĝa Universitato de Budapeŝto en 1877. Liaj plej gravaj instruistoj estis Tivadar Margó, Lajos Jurányi, Jenő Jendrassik (fiziologo), Géza Mihalkovics kaj József Szabó (geologo). Post la diplomo li estis apotekisto en propra apoteko en sia naskiĝurbo. En 1883 li migris al Paragvajo. En Asunciono li estis laboratoriestro (1883–1889), poste li estis katedrestro en la loka universitato. En tiu periodo li kolektis ĉefe palmojn kaj kaktojn en Mato Grosso. En 1907 li hejmenvenis kaj laboris en instituto en Budapeŝto, inter 1909-1911 en Berlino.

Elektitaj kontribuoj
--------------------

* *Újabb adatok a szerbtövis dél-amerikai előfordulásához* (1898)

Memorigiloj
-----------

* memormedalo "Anisits János"
* kelkaj botanikaĵoj prenis lian nomon, ekzemple *Bactris Anisitii*; *Diplothenium Anisitii*; *Scheelea Anisitiana*

Fontoj
------

* hungarlingva biografio
* hungarlingva biografio
* Arkivigite je 2021-05-25 per la retarkivo Wayback Machine
*

Referencoj
----------

1. ↑

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


|  |  |
| --- | --- |
| Bibliotekoj | * PeEnEo: 726335
 |
La **Kastelo de la Senmakula Koncipiĝo** (Hispane: *Castillo de la Inmaculada Concepción*) estas fortikaĵo konstruita en la koloniisma epoko. Ĝi situas en la sudorienta parto de Nikaragvo, en la departemento *Rivero San Juan*, Nikaragvo.

La kastelo estis konstruita fine de la 17-a jarcento sur ruinoj de antikva fortikaĵo. La ĉefa celo de la konstruado estis haltigi la invadojn de piratoj kiuj vojaĝante tra la rivero prirabis la urbon *"Granado" (Hispane: Granada)*.

Inter la 26-a de julio kaj la 3-a de aŭgusto 1762 okazis batalo kontraŭ la Angloj, tiam la Nikaragvanoj venkis danke al kuraĝo de 19-jara junulino *Rafaela Herrera* kiu mortigis per kanono la anglan kapitanon kaŭzante la forkuron de la batalantoj.

Nuntempe la **Kastelo** estas grava turisma loko, ĝi enhavas muzeon kiu estas malfermita al la publiko.

Eksteraj Ligiloj
----------------

* Kategorio Kastelo de la Senmakula Koncipiĝo en la Vikimedia Komunejo (Multrimedaj datumoj)

* Historio de la Kastelo Arkivigite je 2020-02-16 per la retarkivo Wayback Machine hispane
*Leciono de geografio* fare de ĉilia pentristo Alfredo Valenzuela Puelma
**Edukado en Ĉilio** estas dividita en kvar fazoj —Infanĝardeno, Elementa lernejo, Mezlernejo kaj Supera lernejo—, el kiuj la tri unuaj estas devigaj. Edukado en Ĉilio estas regita de la Ĝenerala Leĝo de Edukado (*Ley General de Educación*, LGE) de 2009, posteulo de la Organika Konstitucia Leĝo de Instruado (*Ley Orgánica Constitucional de Enseñanza*, LOCE).

La varteja, baza kaj sekundara niveloj de la eduka sistemo —kaj ankaŭ centroj de teĥnika trejnado de supera edukado— estas reguligitaj kaj kontrolitaj fare de la Ministerio de Edukado. La Supera Konsilio de Edukado (*Consejo Superior de Educación*, CSE) havas kiel ĉefajn funkciojn decidi pri la peto por oficiala agnosko de universitatoj kaj profesiaj mezlernejoj, kontroli ties disvolviĝon, establi sistemon de selektiva ekzameno kaj akredito, rekomendi sankciojn kaj konduti studojn pri supera edukado.

La rajto pri edukado kaj la libereco de instruado estas protektataj en la Konstitucio de la Respubliko; tamen, por havi leĝan agnoskon, privataj entreprenoj devas plenumi la fundamentajn celojn kaj minimumajn devigajn enhavojn (*objetivos fundamentales y contenidos mínimos obligatorios*, OF-CMO), preskribitajn de Artikoloj 15 ĝis 20 de la LOCE. Tiuj postuloj kaj normoj estas establitaj de la Ministerio de Edukado sekvante raporton de CSE.

Kvankam la rajto pri edukado estas konstitucie protektita, en Ĉilio ekzistas serio da problemoj rilataj al kvalito kaj aliro, precipe en la supera nivelo. En la lasta jardeko, okazis du gravaj ondoj de manifestacioj en rilato al la situacio de la edukado en la lando: en 2006 kaj en 2011 —ĉi tiu lasta estis mergita en jaro de profunda kaj aktiva socia protesto en la lando en malsamaj kampoj—.

En la lastaj jaroj, pli ol 800 municipaj lernejoj fermiĝis kaj nur 36 % el la studentoj estas enskribitaj en publikaj lernejoj.

Referencoj
----------

1. ↑  Ministerio de Educación (22 de majo de 2003).  Ley 19876 de 2003 (HTML). Alirita 17 de januaro de 2015.
2. ↑

Vidu ankaŭ
----------

* Priedukadaj movadoj en Ĉilio en 2011

Eksteraj ligiloj
----------------

* Kategorio Edukado en Ĉilio en la Vikimedia Komunejo (Multrimedaj datumoj)

* Ministerio de Educación de Chile
* Comisión Nacional de Acreditación Arkivigite je 2017-06-25 per la retarkivo Wayback Machine
* Datos sobre la educación en Chile, OCDE
* Diagrama del sistema educativo chileno, OCDE, Ankaŭ en la angla

Fonto
-----

*En tiu ĉi artikolo estas uzita traduko de teksto el la artikolo Sistema educativo de Chile en la hispana Vikipedio.*
**Marao**, (laŭvorte morto), iam nomata *Sinjoro de morto*, estas budhisma demono, kiu klopodis malhelpi al bodisatvo Gautamo (la estonta budho Gotamo) en vekiĝo.

Atako de Marao kontraŭ la bodisatvo Gaŭtamo.Marao regas al sansaro, do al ĉiuj estuloj, kiuj renaskiĝas. Se iu atingus la vekiĝon, tiu eksiĝos el tiu ĉi rando de renaskiĝado kaj Mara jam ne havas potencon super tiu. Kiam la bodisatvo Gotamo estis sidanta en Bodgajo sub la bodiarbo kaj li estis survoje al vervekiĝo, Mara ekkonis tion volante malebligi al li tion. Li sendis al la asketo siajn junajn filinojn, por ke ili forkonduku lian atentemon. Sed la bodisatvo Gotamo per movo de la mano ŝanĝis la filinojn de Marao en maljunulinojn. Simile li rezistis ankaŭ kontraŭ pluaj maŝoj de Mara, li atingis la vekiĝon kaj fariĝis budho.

En piednoto de la *Darmopado* tradukita de Gunnar Gällmo, Eldona Societo Esperanto Stockholm 2002, oni legas: « *Marao: En budhismaj tekstoj, Marao estas ofte priskribata kiel la persona diablo, kiel devao misuzanta sian potencon, sed oni povas ankaŭ rigardi lin kiel simbolon por onia propra emo tenti kaj trompi sin mem.* »

* Kategorio Marao en la Vikimedia Komunejo (Multrimedaj datumoj)
**(162117) 1998 SD15** estas terrenkonta kaj venusrenkonta atona asteroido, malkovrita la 23-an de septembro 1998 en la kadro de la astronomia kampanjo LINEAR (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

Orbito
------

Ĝi estas proksimaj de la orbita resonanco 2:1 kun Marso.

Ĝia discentra orbito krucas tiujn de la Tero kaj de Venuso ; ĝi malproksime interne tanĝas la orbiton de Marso kaj ekstere tanĝas tiun de Merkuro.

• Ĝia marsa MOID estas 0,22642 astronomia unuo (33,872 milionoj da km),  

• ĝia tera MOID estas 0,1101 astronomia unuo (16,470 milionoj da km),  

• ĝia venusa MOID estas 0,08615 astronomia unuo (12,888 milionoj da km),  

• ĝia merkura MOID estas 0,20135 astronomia unuo (30,122 milionoj da km).

• La 19-an de septembro 1998 ĝi pasis al 0,11112 astronomia unuo (16,623 milionoj da km) de la Tero,  

• la 20-an de septembro 2143 ĝi pasos al 0,11629 astronomia unuo (17,397 milionoj da km) de nia planedo.

• La 6-an de januaro 1984 ĝi pasis al 0,08665 astronomia unuo (12,963 milionoj da km) de Venuso,  

• la 27-an de oktobro 2121 ĝi pasos al 0,08727 astronomia unuo (13,055 milionoj da km) de ĉi tiu planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

  


| Antaŭe: | Listo de asteroidoj (162001–163000) | Poste: |
| --- | --- | --- |
| (162116) 1998 SA15 | **(162117) 1998 SD15** | (162118) 1998 SP19 |